
La Ukrainoj kaj la Krakova kongreso 

La Ukrainaj esperantistoj, kiuj veturis Krakovon por partopreni 
la XXIII-an Universalan Kongreson de Esperanto, pensis kaj kredis, 
ke ili veturis Esperantujon {Universalajn Kongresojn oni ja nomas 
Esperantujo), kie ĉiuj gesamideanoj estas egalrajtaj kaj kie regas 
homamo kaj frateco. 

Sed bedaŭrinde, ilia ,,bela sonĝo de 1’ homaro’ malaperis dum la 
XXIII-a Universala Kongreso de Esperanto en Krakovo. La estraro de 
la Kongreso malpermesis al ili saluti la kongreson en la nomo de la 
Ukrainaj esperantistoj. faris do ion tute kontraŭan al la vera interna 
ideo de !' Esperantismo, kaj devigas ilin kredi, ke Esperantujo vivis 
nur en Ia koro de Nia Majstro ; — post lia Morto ĝi ne ekzistas por 
la hodiaŭaj gvidantoj de la Esperanto-movado. 

La indignigitaj Ukrainoj forlasis la kongreson kaj sendis la 
sekvantan proteston al la Estraro de la XXIIIa. Universala Kongreso 
de Esperanto en Krakovo : 

,,Ni, Ukrainaj kongresanoj, protestas kontraŭ iio. ke la Konstanta 
Reprezentantaro de Naciaj Societoj malpermesis al s-ro prof. O. 
Kuzjma, prezidantode la Societo de Ukrainaj Esperantistoj ..Progreso”, 

saluti la XXIIIan. Universalan Kongreson de Esperanto en a nomo de 

* * 

la Ukrainaj esperantistoj, motivante, ke !a Ukrainoj ne formas nun 
sendependan ŝtaton. Samtempe oni allasas la Germanojn el Cehoslo- 

vakujo saluti la kongreson, malgraŭ ke ili ja ankaŭ ne formas ian duan 
sendependan Germanan ŝtaton. Ni rimarkas ankaŭ, ke antaŭ la mond- 
milito Polujo ne ekzistis sur geografia karto de Eŭropo kie) sendependa 
ŝtato, kaj malgraŭ tio Pola nacio vivis kaj Poloj ne nur salutis Espe- 
rantan Kongreson kiel Poioj — ne Aŭstrianoj, sed eĉ gastigis la 
\ IJlan. Universalan Kongreson de Esperanto en la jaro 1912 a. Kaj 
dum ĉi tiu kongreso reprezentanto de Ukrainoj, s-ro H. Jakimchuk el 
Lvovo, salutis la kongreson en la nomo de Ukrainoj: Dum la malfermo 
de Kongreso oni ĉiam kantas : 

,,Sur neŭtrala lingva fundamento, 

,,Komprenante unu la aiian, 

,,La popoloj faros en konsento 
„Unu grandan rondon familian ”. 

1’iel predikis kaj skribis nia Majstro kaj spirita gvidanto, d-ro 
L. L. Zamenhof, kaj tia estas vera, interna ideo de Esperantismo. 

Malpermesinte al ni saluti la kongreson en la nomo de Ukrainaj 
esperantistoj, la estraro de la kongreso faris ion tute kontraŭan al la 
ideo de 1' Esperantismo. Pro tio ni, Ukrainaj esperantistoj. per ĉi 
tio protestas kaj forlasas la XXIIIan. Universalan Kongreson de 
Esperanto. 

Krakovo, la 3-an. de Aŭgusto 1931. 

(s.) prof. O, KUZJMA. 
prezidanto de „Progreso ’ 

(s.) Tadeo SKOTYNSKYJ. (s.) Ivan ĈERKAVSKYJ. 


* 

¥ ¥ 


A1 niaj Ukrainaj samideanoj, ni transdonas nome de ĉiuj Flandraj 
esperantistoj, la esprimon de nia varma simpatio kun i;ia sintenado. 
La vangfrapon, donita al iii en Krakovo, ni ankaŭ sentas. Sed ni ĵuras, 
ke ni ne ripozos antaŭ ol la justeco estos venkinta. 

Cu ĉiuj reprezentantoj de ia aliĝintaj societoj al la Konstanta 
Reprezentantaro konsentas kun la agado de ĝia sekretario-kasisto, la 
prezidanto de la Belga Ligo, kiu volas trankviligi sian koleron kontraŭ 
Ja reviviĝanta Flandra popolo, kontraŭ ĉiuj samsortaj popoloj ?! 

Flandra Esperantisto. 

La Pedelo de Schorredijk 


Ĉiuj en Schorredijk sciis, ke la pedelo. laŭ ordono de la pastro. 
estis edziĝema. Sonia, la servistino de la kuracisto, zorgis por la 
publikigo, helpita en tio de aro da virinaj kaj viraj kolegoj. 

Edziniĝeblaj fiiinoj, kiuj antaŭe ne muite atentis pri Juul, nun 
superŝutis lin per dolĉaĵoj, kiam ili renkontis lin; kaj iliaj gepatroj 
subite interesiĝis pri ..sinjoro Verhegge . Eĉ Ne'e Katoen, la spicisto 
de la Granda Placo, kiu laŭdire estis tre riĉa, kaj kiu antaue ja agis 
fiere kontraŬ Juul, nun iĝis tute kiel sukero kaj spickuko. 

Nele havis filinon, Liza, ne maljuna, ne malbela, sed terure 
aroganta. Ŝi precipe fieris pri sia „muzika talento , kiel tion nomis 
ŝia patro. Pripensu, ŝi posedis fortepianan diplomon de grandurba 
muziklernejo, diplomon, kiu ja kelkfoje, sed nur por nesciantoj, iĝis 
„premier prix de Conservatoire". Pri la orgen-kai fortepianludado de 
la pedelo ŝi kuraĝis diri a! Martha Vermoer, post la Kristnaska koncerto, 
ke ĝi sonis malĝuste kiel karusela gurdaĉo kaj sensente kiel infan- 
trumpeto. Nu, tio estis vere mensogo. Artisto la pedelo ja ne estis, sed 
tamen bona muzikisto. kiu rilate al tio valoris milfoje pli ol Liza Katoen. 
Jam la sekvantan tagon, Juut eksciis kiel la fiera fraŭlineto estis juĝinta 
lian ludadon. Kvankam tio lasis lin indiferenta, li tamen intencis, se la 
okazo sin prezentus, forigi ŝian arogantecon. Ci tiu okazo venis. Iun 
vesperon, kiam fuu! revenis de la Diservo, li trovis Nele Katoen, staranta 
ĉe la pordo. 

— Bonan vesperon, pedelo! diris la spicisto, etendante la manon# 
kiel vi fartas, knabego ? 

— Ho, tre bone, sinjoro, tre bone!-kaj „kia honoro ' li alpensis* 

Juu! volis daŭrigi sian vojon, sed Katoen preme tenis lian manon. 

— Cu vi denove estas rapidema? ii demandis. Hieraŭ ankoraŭ ni 
diris inter ni : la pedelo devus veni pli ofte al ni. Estas tiei agrable iom 
paroli kun bonedukitaj homoj, 

Juul ne respondis. 

— Kaj nia Liza ĵus aĉetis grandan amason da novaj pianmuzikaĵoj. 
Venu, pedelo, muzikamanto kiel vi devas vidi tion. 

Antaŭ o! la knabego bone konsciis, li troviĝis en la saiono de 
Nele, kie Liza, elegante vestita kaj kombita, brodis tablotukon. 

— La pedelo volonte admirus vian novan kolekton da muzikaĵoj, 

Linjo. 

— Ho, kiel ĝentile viaflanke, sinjoro Verhegge! 


59 








La koketulino ekstaris kaj riverencis; kaj montrante folion, kiu 
troviĝis sur la piano. ŝi diris : 

— Jen vi havas ion... 

— De Liszt? rapide interrompis Juul. 

— Jen! kun miro ekkriis Katoen. kiel vi scias tion? 

— Preterpasante mi ofte audis la fraulinon... ĝin... studanta. 

Preskaŭ li estus dirinta ..fuŝanta , sed estus estinta iomete tro 
grave en la propra hejmo de Nele. 

ĵes, aldonis la spicisto, sajnas, ke estas tre malfacila muzikaĵo. 

Cu vi pensas tion? diris Juul irante al !a piano. Ĉu estas 
permesate, sinjoro Katoen? 

— Mi petas vin, pedelo. 

Juul ludis vigle kaj flue la muzikaĵon, konatan rapsodion. 

Brave, brave! ekkriis Nele aplaudante. Vi enmetas en ĝin la 
tute saman senton kiel nia Liza. hfluziko ja estas io beleya, ĉu ne vere? 
Mi vetas, pedelo, ke estos kun muzikistino, ke vi edziĝos. 

— Kun muzikistino ? Nu, sinjoro, certe ne. 

*— Ne? Kaj kial ne ? 

Nu, la veraj plej ofte ne havas tempon por esti bonaj 
mastrumistinoj. 

Ho, ho, protestis Nele, rigardante sian filinon. 

Kaj la duonbakitaj estas tro arogantaj. Mian propran ludadon 
ili trovus malĝusta kiel karusela gurdaĉludado kaj sensenta kiel infan- 
trumpetado. 

Liza ruĝiĝis kiel vinpomo. Nele ĝene tusetis kaj ridetis nesincere. 

— Mi kredas, ke sinjoro Verhegge malfacile trovos sian guston. 

Ne tiel malfacile kiel vi pensas, respondis Juul, sin pretigante 
por foriri. ĉar li konjektis, ke oni ne plu emus paroli pri aliaj muzikaĵoj. 

Nek Nele Katoen. nek lia filino, ja klopodis reteni lin, kaj ilia 
„bonan vesperon’’ sonis tute indiferente. 


La saman semajnon ankoraŭ, Juul ricevis la sekvantan leteron ; 

Valendries, la lOan. de Junio 1931. 

Sinjoro, 

Ni eksciis, ke via pastro deziras, ke vi edziĝu. kaj tial ni diris unu 
al la alia, mi kaj mia edzino I rees: „Tiu pedelo estus iu por nia 
Clemens!’ Nia Clemens estas preskaŭ tridekkvin-jara, sed ŝi ankoraŭ 
estas sana kaj bone konservita kiel viriniĝanta junulino. Krom tio ŝi 

ŝatas muzikon. Vi devus ŝin aŭdi kiam ŝi ludas sur sia piano Ia lastajn 
dancariojn. Tamen ne pensu, sinjoro, ke ni intencas rekomendi ŝin, ĉar 
ŝi ne havas edziniĝokazojn. Si nur bezonas ekparoli kaj tuj pendas 
amanto ĉe ĉiu fingro. Sed terkuituriston aŭ komerciston ŝi ja ne deziras. 
Si volas iĝt sinjorino, ŝi diras, kaj pravas, ĉar ni ja estas riĉaj kaj 
Clemens solfilino. Se foje vi deziras vidi ŝin en oportuna tempo. tiam venu 
dimanĉe en Valendriesal Ja ĉefmeso. Clemens ĉiam sidas en !a ĉefnavo, 
fianke de Ja plej antafla kolono, sur propra seĝo kun ruĝa veluro. 
Ordinare ŝi portas verdan ĉapelon kun granda flava plumo kaj ŝi havas 
nigran naskomakuleton sur la mentono. Sed estas ja vere, dimanĉe vi 
certe ne facile povas veni kaj ni tial ahmaniere povus interkonatiĝi. 
Ciun vendredon ni tagmanĝas en Antverpeno en restoracio; tiam ni 
ordmare veturas preter via pordo je la tagmezo en nia veturilo kun 
kaŭĉukaj radoj. 

Se vi ŝatas, vi foje povus kunveturi. Au ĉu vi eble preferas veni al 
ni? Aŭskultu, vi ne devas ĝeni vin : ĉi tie ĉiam estas loko ĉe Ttablo kaj 
peco da bovafo aŬ botelo da vino ne malriĉigos nin. Nia familia nomo 
estas Verschietze, sed tiel oni ne konas nin en Valendries. Se vi voias 
trovi nin, informu pri Trees Krabbe : tiel ĉi tie nomiĝas mia edzino, kaj 
nia Clemens „Mans de Trees Krabbe”. EI tio vi ne konkludu, ke mia 
edzino dum sia vivo vendis krabojn; sed vi sciu, ke la bonulino iras 
iomete oblikve kaj tial Ŝi akiris tiun strangan alnomon. 

Nu, sinjoro, sciigu do al ni, kion vi pensas pri la propono. Se vi 
interkonsentos kun nia Clemens, ni festos dum la geedziĝa tago kiel en 
Valendries oni ĝis nun neniam festis. 

Plej afablajn salutojn de 

„Matthys Verschietze kaj familio.” 

Apud la subskribo troviĝis inkmakulo tiel granda kiel duonfranko. 
La inda edzino, Trees Krabbe, estis aldoninta : „Sinjoro, ne atentu la 
makulegon ĉi supre, mi petas. Je I momento, kiam mi formetis mian 
plumingon, venis la stulta kaprino Mans. ŝovjs trans mian ŝuitron sian 
longan nazon kaj tiel puŝis min ĉe la brako. Mi absolute ne havas 
tempon por pretigi alian leteron kaj forsendas ĉi tiu kiel ĝi estas. Inter 
ni tio ja ne gravas, ĉu ne ? ” 

— Ci tiu letero, murmuris Juul, strange odoras je la bovejo, 
kvankam la sapo plenkuve ĝin kovras. Mastro Krabbe, gardu vian 
filinon, kaj ŝian naskomakuleton, kune kun ŝia longa nazo. 

Li ĉifis la paperon kun la makulego je buleto kaj ĝin ĵetis en la 
karbujon. 

Tradukis ROB, De BONDT. 

Fragmento el „Villa des Roses” 

de Willcm ELSSCHOT*) 

La „Vitla des Roses”, de la geedzoj Brulot, kie oni povis manĝi 
kaj lui ĉambrojn, troviĝis en la strato d Armaille, strato de ne tre 
bona aspekto en la cetere vaste konstruita „Quartier des Fernes* , 
kaj kiel estis la strato, tiel ankaŭ estis la domo, kiu havis nur unu 
etaĝon, dum la kvartalo ĉie estis plenkonstruita per domoj kvin- sese- 
taĝaj, kiu) ĉiuflanke kiel turoj superis la ..Villa”. Pro tio la pensiono 
iom pensigis a' ani, ŭa kampodomo, sieĝita kaj enŝlositade 1 grandurba 
fluego, sed por la pli detala diiino de la aldono „des Roses”, ĝis nun 
neniu estis trovinta kontentigan klarigon. A1 la domo ja apartems 
ĝardeno. kio en Parizo ]<ini estas maloftaĵo: sed depost gesinjoroj 
Brulot ekloĝis en la domo — kaj ili jam loĝadis tie pli o! 16 jarojn — 
neniu zorgema irano sin okupis pri ĝj, tiel ke ĉiuj rozoj kaj aliaj floroj 
jam de longe estis malaperintaj. Ankaŭ venis tie nur malmulte da sun- 
brilo ĉar la najbar<ij aomoj per siaj gigantaj ombroj kovris preskaŭ la 
tutan teritorion de la vilao. En tiaj cirkonstancoj nur la herbo restis ; 
la herbo, kiu kreskas des pli abunde. ju malpli oni ĝin pnzorgas, kaj 
kiu estas amiko de forgesitaj ŝtonoj kaj kadukaĵoj. 

Pro la tamen ekzistanta situacio, s-ino Brulot baldaŭ estis 
decidinta havigi al si kokinojn. el kiuj trideko en la „parko de la 
vilao rondvagadis, Kaj kvazaŭ Parizo ne ekzistus kaj la suno en ilia 
regno ne subirus, tiuj bestetoj tie demetis verajn ovojn, kiuj de s-ino 
Brulot estis vendataj en la urbo po 20 centimoj. Por la ..garnizono” de 
ia vilao ŝi poste aĉetis Italajn ovojn po la duono de tiu prezo, meds 
ilin matene ĉi tie kaj tie en la ĝardetio, post kio ili dumtage tnumfe 
estis portitaj en la kuirejcn. Kvankam oni de tempo al tempo devis 
plendi ĉu pri la viandaĵoj. ĉu pri la kafo, tanien pri la ovoj ĉiuj gesin- 
joroj samopiniis : la egaleco de tiuj ovoj ne estis trovebla en la tuta 
urbo. 

Sur la fasado de la vilao apud lastratpordeto troviĝis nigra tabulo 
sur kiu per oraj literoj estis legebla : 

VILLA DES ROSES 

MAISON C. A. BRULOT 
Pension de (atnille de premier ordre 
Tout le confort moderne 
Grand parc pour enfants 


*) pseŭdonimo de Alfons de Ridder (naskiĝis en 1885). 

Prix divers et a convenir 
Dejeuners et diners au cachet 
ENGLISH SPOKEN 

..Pension de famille de premier ordre“ tamen estis iomete troigita. 

Rilate al t ,ronfort moderne", ĝi konsistis ĉefe e) tio, ke oni tuj 
ricevis domŝlosilon, kaj do ankaŭ dumnokte libere povis en-kaj eliri. 
kaj ne estis devigate iun ajn maltrankviligi. 

Kontraŭe elektra lumigado kaj banĉambro ne ekzistis; se iam ajn 
estis demandata pri tio de novulo, kiu post unu-du semajnoj sin 
eksentis malpura, aŭ de iu, kiu volas scii ĉion antaŭ ol lui, tiam s-ino 
Brulot al li klarigis, ke ŝi sin detenis de ambaŭ novaĵoj pro la danĝero. 
i,a forbrulo de la „Bazar de la Charite", dum kiu kelkcentoj da homoj 
perdis la vivon, estis laŭ s-ino Brulot kaŬzita de kontakto en la 
elektra instalo kaj oblikve kontraŭ la vilao iatn sufokiĝis juĝa persekut- 
isto, ne jam kvardekjara, en sia banĉambro, dum la najbaroj ne aŭdis 
eĉ unu ekkrion. 

Per ..dejeuners et diners au cachet” oni volis diri, ke ankaŭ 
personoj, ne loĝantaj en la vilao povis veni por manĝi tagmeze aŭ 
vespere. faro kiu la nombro de la buŝoj otte ŝanĝiĝis. 

La ..English spoken" datuniis el epoko, kiam inter la pension- 
gastoj troviĝis sinjoro, loĝinta en Londono, kiu pro tio fanfaronis pri 
sia kono de la Angla. Ankoraŭ ĉiam s-ino Brulot sciis kvin- ses vortojn, 
kiel yes. no, money, room kaj dinner. Tradukis A. LODEMA SR, 

Urba Junularo 



Kicl estas ! 


Kiel devus esti ! 

Mondliteraturo 

LA MALJUNA ARBO de T. G. Masaryk 

Rehejmiĝinfa el la miiito, frapis min !a fizika maljuniĝo de miaj 
konatuloj. Dum milito mi estis tiel profunde elpensiĝinta per ĝiaj 
detaloj kaj finrezultoj, ke mi eĉ mailernis atente observi la aliulojn. Do 
vidante la ŝanĝojn de mia amikaro. mt ektremis je la penso, ke eble 
ankaŭ al mia fiziko la milito postlasis signojn de maljuniĝo. 

Ni kontemplu ĉi tiun maljunan kverkon ! Laŭdire ĝi havas 900 
jaro)n. Kiel forta ĝi estas kaj kiom pli da vivpersisteco ĝi posedas oi la 
malpli junaj arboj. Giaj alteco kaj aĝo nepre ne malhelpas produkti 
burĝonojn kaj foliojn. Miaopinie ankaŭ !a homo ne devas maljuniĝi, ne 
konsiderante mirakion, se li atingas la aĝon de 100 jaroj — certe. ke 
oni ne konservas la junecon per nenaturaj kaj artefaritaj operacioj, 
kiujn mi ne aprobas. Konsilinde estas, vivi en sana kaj suna aero. 
manĝi kaj trinki modere. seksrilate resti sana, bridante siajn voluptojn. 
labori per cerbo kaj muskoloj kaj havi iom zorgojn kaj celon. — fen 
mia makrobiotika vivrecepto ! Plie, klopodu ne perdi Ia intelektan 
intereson ; tio ja estas la vivo mem, ĉar sen tia inteiesemo 3a vivo 
nenion valoras. 

Plejparte ni kutimas mezuri la vivon iom unuflanke, konsiderante 
ĝin laŭ ĝia longeco sed ne laŭ ĝia grandeco. La plejmuho da homoj 
cerbumas, kiamaniere pfilongigi la vivadon, sen meditadi, kiaspece 
ĝin plenigi. Multaj homoj timas la morton, ignorintaj stan nurduonan 
vivadon. estu ke ĝi estas sen enhavo, estu, ke, sen amo kaj vivĝojo. 
En la sfero de Ja pensoj kaj en tiu) de la etika bonordo, ni rajtas posedi 
en ĉi tiu mondo bonan parton de la eterneco. Estas ja bone, ke m 
celas plilongigi la vivon, sed krom tio ni devas ĝin fari multvalora. 
Ofte mi havas belan sonĝon, ne imagante e! kiaj cirkonstancoj ĝi 
devenas. Verŝajne mi eiĉerpis ĝtn iam de ia bela pentrajo : Ora sipo 
sur vasta inaro, sur ĝi kliniĝas anĝelo super horioĝo. De tempo al 
tempo larmo faias de la horloĝo eii la protundan maron. La anĝelo 
diras : Denove la tempo forpasis ! Mi imagas ĉi tiun sonĝon kvazaŭ ĝi 
estus minaco : Estu agema kaj laborema antaŭ ol foi kuras via) sekundoj! 

Multaj homoj maljuniĝas kaŭze de komodeco, ne emante labori. 
Do, ne maljuniĝi, volas din, ne nur konservi sian junecon, sed agi 
senhalte. Ciu sekvonta jaro devas montri supreniron sur vivŝtupetaro 
almenaŭ je unu ŝtupeto, mi kontrolas min atente. ĉu mi maljuniĝas, 
observante miajn spiritajn fortojn, talentojn, memoron kaj tiel plu, En 
okazo de la perdo de mia spirita kapablo, mi nepre ne hezitos cedi la 
funkciadon al iu pli juna. 

(E! „Marto’’; Esperantigis Milly WlTZ. 

,a Ekspozicio de Esperanto en Ronse 

Post longe, bone pripensita kaj 
efika propagando „La Paca Stelo’ mal- 
fermis sian ekspozicion, kies sukeeso 
superis ĉiujn antaŭvidcjn. La anonco 
sur la oficialaj urbaj kirmesafiŝoj. la 
regule disdonitaj flugfolioj de la kinejo, 
trafaj dukoloraj afiŝoj en la stratoj kaj 
en la montrofenestroj, la artikoloj en la 
gazetoj, ĉio tio estis zorginta, ke amaso 

da popolo venu al ..Concordia”, la ejo 

♦ 

de la Zamenhofa rondo, kie oni disponigis por !a ekspozicio la grandan 
kinejan salonon. La 26a. kaj 27a. de Aŭgusto estis gravaj tagoj por la 
Ronsa samideanaro : je 1' unua f ojo en tiu industria centro la Esperant- 
ista standardo flirtis ĉe 1’ fasado, 

La multaj standoj estis T-forme aranĝitaj per tri grandaj tegment- 
formaj tabloj. Je I' eniro om tuj rimarkis sur la meza fono grandegan 
verdan stelon, kun la devizo de la loka grupo. Sub ĉi tiu stelo staris 
bele skulptita busto de d-ro Zamenhof. kun garbo da freŝaj iloroj, 
oferitaj de kelkaj lidelaj gegrupanoj. Ambaŭflanke de la busto pendis 
du esperantaj standardoj. 

Enirante troviĝis maldekstre bele ornamita stando pri religio ktm 
gazetoj. broŝuroj, preĝlibroj, libroj kaj revuo). 

Apude la atenton altiris la tmpona sekcio de la blindula movado, 
kies materialon ni ŝuldis al s-ro Hendrickx el Audergem : lignaj kaj 
feraj porblindulaj aparatoj, diversaj skribmanieroj, belaj iotoj, k.t.p. ; 
ankaŭ la plej lasta granda portreto de s-ro Thillander. la patro de la 
blindula movado. 

La U. E. A. stando havis belegan karton de la kvin mondpartoj, 
sur kiu du fervoraj grupaninoj estis pinglintaj per memfaritaj esperantaj 
flagetoj la tutan pacan armeon da delegitoj. Ankaŭ troviĝis tie i.a. la 
preskaŭ kompleta kolekto de la jarlibroj kaj de la revuo de tiu potenca 
asocio. 

La klasbatala movado ankau havis sian lokon kaj moniris per 
tnteresaj Hugfolioj, gazetoj. broŝuroj, k.t.p. kiei taŭge la revoluciema 
proletaro scias uzi Esperanton por siaj politikaj celoj. 

Je la finiĝo de tiu flanko bone efikis la komerca stando, zorge 
ordigita. Multaj firmoj konigis tie siajn produktojn per nia helplingvo ; 
eĉ kelkaj esperantaj komercaĵoj estis tie ekspoziciitaj: flekseblaj gramo- 
fondiskoj. skrapgumoj, krajonoj, tranĉiloj, k.t.p. 

Meze en ]a fono, sur grandega streĉa flagrubando niaj viglaj 
kunlaborantinoj montris kun vere bona gusto la unuan parton de !a 
privata korespondado per ilustritaj poŝtkartoj el pli ol 52 diversaj 
landoj. formantaj grandlitere la vorton ESPERANTO : multe da vizit- 
antoj ilin admiris kun iom da ĵaluzo. 

Ce la alia flanko la stenografia fako vekis la intereson de la 
geoficistoj. La ..Fluganta Skribilo” kaj broŝuroj, eldonitaj de Flageuil 
el Francujo, ..Intersteno’’ kaj metagrafiaĵoj ĉt tie estis plej bor.e repre- 
zentitaj. 

La literatura stando, kun ne malpli ol 300 libroj, estis speciale 
aranĝita kaj gardata de membro, kiu haltigis ĉiun, por doni la necesajn 
klarigojn. Kune kun la plej malnovaj libretoj (i.a. fliado 1889) troviĝis 
tie la plej novaj eldonaĵoj, luksaj volumoj, verkoj de mondfamaj 
aŭtoroj, unuvorte, ĉion enhavis ĉi tiu riĉa biblioteko. La kompletan 
kolekton de ..Literatura Mondo' ni ne iorgesu, de la unua periodo kaj 
de la nove aperintaj ege modernaj numeroj kun iliaj vidindaj kovriloj 
kaj interesplena literatura enhavo. Kaj jam de matproksime vin alvokis 
ma „HeroIdo de Esperanto ”. Kiu ne konas tiun originalan semajnan 
internacian gazeton ? La tutunua numero troviĝis tie, de kiam ĝi 
nomiĝis ankorail ..Esperanto Vriumfonta” ; la tuta kolekto de post la 
30a. nurnero, en bele binditaj volumoj, ĝis la laste aperinta specimeno 
troviĝis tie. 

Ce la enirejo estis la stando por muzikamantoj, kun amaso da 
ĉiuspecaj kantoj, binditaj kantaroj, gramofondiskoj, k.t.p. ,,l lo, ekkriis 
vizitanto, la organizintoj nenion forgesis !” Kaj nt ne jam menciis eble 
la plej imponan kaj vidindan standon, nome tiun de Turismo. Centoj 
da urhoj montris per esperantaj gvidfolioj siajn vidindaĵojn kaj klopodas 
tiamaniere altiri la turistojn. Esperantaj landkartoj informis la publikon 
pri la utileco de nia helplingvo. 

Ni fine alvenas al la lasta stando kun diversaĵoj. konvinkanta 
pri la disvastigo de Esperanto tra la tuta mondo. La dua parto de la 
grupaj korespondaĵoj el kelkaj tre malproksimaj landoj formigis la 
nomon ,,La Paca SteloV 

Cu estas ĉio nun ? Tute ne, ni ankoraŭ forgesis citi la ĉiuspecajn 
grandajn kaj malgrandajn afiŝojn, kiuj ornamis !a tutan salonon, — kaj 
la fotografoĵojn de Flandraj, Belgaj kaj internaciaj kongresoj, — kaj la 
centojn da verdstelaj flagetoj ĉe I' plafono, similanta al moviĝanta 
firmamento... 

Dum du tagoj bona ,,pick-up” senĉese iudis nian himnon, tiel 
altirante ankoraŭ pti da preterpasantoj. Ankaŭ la sukceso ne forrestis: 

I iŭ la enirkartoj kun partopreno al la loterio. proksitnume 1700 personoj 
vizitis la ekspozicion 1 

Elirante la indan ekspozicion. oni Jetis iastan bonhumoran rigar- 
don al la grandega Hagrubando, kiu pendis en la strato. kun la sur- 

skribo : ..ESPERANTA EKSPOZICIO-BONVENON”! 


Flandra Rakonto 

LA LAKTVENDISTINO 

En la parko de Bruselo estas du malaltaĵoj. kovritaj de arbetaroj. 
En unu el la du, tiu, kiu troviĝas dekstre de ia vojo. kiu komenciĝas 
apud la reĝa palaco, oni vidas ŝtonan statuon reprezentantan junan 
knabinon. kies karno estas formordita kaj la ostoj nudaj. ]en kion oni 
rakontas pri tiu statuo. 

Antaŭ multaj jarcentoj vivis en Bruselo laktvendistino. kiu ne 
bone agis, ĉar ŝi trompis siajn klientojn ; ŝi baptis sian lakton (t.e. ŝi 
aldonis al ĝi akvon) kaj uzis krom tio tro malgrandan mezurilon. Post 
sia morto ŝi ne trovis ripozon en sia tombo ; ĉiunokte ŝi devis vagadi 
en la urbo kaj krii : 

..Duone akvo, — Duone lakto, — Tro avare mezurita, — La 
animon forgesita !” 

Fine oni multe ekbabilis pri la laktvendistino. La ekleziuiaro 
eksctis la aferon kaj ordonis elterigi la kadavron. Oni faris tion kaj oni 
konstatis, ke la kolo kaj la brusto estis tute formorditaj de insektaĉoj. 
Por memorigi tiun strangan aferon oni farigis la statuon, kiu estis unue 
lokigita en la urbo, sed poste estis jetita en la malaltaĵon de a parko, 
kie ĝi ankoraŭ troviĝas, forgesita kaj forlasita. 

Rerakontis FR. MORTELMANS. 


Statistiko pri la Mondmilito 

La milito daŭris dum 4 jaroj. 3 monatoj kaj 10 tagoj aŭ 1.560 
tagoj, t.e. 37.440 horo*. Je ĉiuj 10 sekundoj viro estis mortigata, t.e. 
ĉiutage 8.427 mortintoj mezonombre, entute 12.990.570 soldatcj, e: 
kiuj 1 miliono inter 19- kaj 24- jara aĝo nur el Germanujo. 

La sango de ĉi tiuj soldatoj formus lagon kun enhavo de 5 

milionoj da litroj. Daŭrus pli longe ol unu tago, se oni fluigus Ĉi tiun 
sangon kun kapacito de la Niagara-akvofaloj. La kadavroj metitaj unu 
apud la alia formus vicon longa je 16.000 km. La milito igis 10 milion- 
ojn da homoj invaiidaj. Estis 136.713 grave vunditaj. 44.357 soldatoj 
kiuj perdis unu kruron, 41.688 kiujn kaptis pulma malsano. 20.952 kiuj 

perdis unu brakon, 5.400 frenezuloj. 2.900 blinduloj. 1.269 kiuj malhavas 
ambau krurojn kaj 135 sen brakoj. 

La materiala domaĝo estas taksita je 6.400 miliardoj 

(6.400,000.000.000) da frankoj. La mortigo de unu viro kostis mezo- 
nombre 870.000 frankojn. 

Generalo Ludendorf avertis kontraŭ la preparo de nova milito. 

kiu laŭ li. signifus la detruon de Eŭropo kaj superus laŭ teruroj Ia 

tridekjaran militon. Urboj kaj vilaĝoj estus detruotaj, Berlino estus 

malsategigota kaj Eŭropo iĝus unu granda ruino, unu granda 
mortintejo... 


1’landra Kanto Esperantii iita 


LA KANTO DE L’ FLANDRAJ MIGRANTOj 


Tcksto de iska van Oaelen 


Muziko de Karei Candael 



Boniarta staras jen, kun sak' 

Sur dors', en Flandroland*. 
Baston en man , malprema vest . 
Marŝpreta la migrant. 

Li marŝas sur la vivovoj, 

Kun ĝojo en la kor'. 

La flago flirtas en la vent’. 
junec’ estas trezor'. 

Fiere esplormarŝas li 
Gis fo ra marorand’. 

Utilon ekkomprenas It 
De sci’ pri propra land' ; 

De scio propra jiri popol’, 

La lingvo, histori*. 

Subprem’ minaca kiel nub . 

Kun am’ lernadas ii. 

Tradukis Jan van Schoor. 


* 

Nova Amo 

de Paul van Ostaeyen*) (1896-1927; 




Tie iras tnia nova amo, kie norde de la urbo 

Ja stratoj kuniĝas ĉe dokoj, riverego, kanaloj kaj deponejoj 

kaj denove disiĝas je senfinaj dokoj kaj larĝiĝas en la landon. 

Cio estas nova nun, pro tiu ĉi somero ; la nekonataj stratoj 

portas nomojn de riveroj kaj de landoj, ankaŭ de urboj; 

ĉio estas tiel palpeble reala. malgraŭ la neprecize sugestia de tiu nomaro. 

Maturiĝu nun kantad' pro la feliĉ' ridanta el la deponejoj. 

ludu sur la brilantaj reloj de 1’ fervojo, 

la feraj pontoj kaj Ja elevatoroj. Mia nova feliĉo brulas, 

O kiam la sun’ subiĝas, ruĝigas je l’ lasta foj’ la ŝtalaa volon 
kaj fiamas sur la ruĝaj, kube- amasigitaj brikoj ! 

O la deziro rompi tiujn ruĝajn brikojn el la ruĝa Selo. 

La feliĉo estas inter la lipoj de ĉi tiu infano kaj la platigita ĉerizo, 

kiel ĝi estas inter la ĉerizlipoj de mia amatino 

kaj de via amatino, o junulo, kiu tie iras, o frato, mia samulo. 

La feliĉo estas freneza virgulino, kiu sin lasas kisi 
de ĉiu forta, juna viro. 

Tradukis Jan VAN SCHOOR, 

*) Paul van Ostayen estis formita de la milito. Estas la tiam 
reganta spirita atmosfero, kiu infiuis lin kaj difinis lian formon. 

Nun kiam ni rigardas je tempdistanco lian verkon, kiel ĝi estis 
finita per la morto. li aperas antaŭ ni kiel la heroldo de nova generacio. 

Li eble estis ankoraŭ pli ol Rodenbach estis tion antaŭe, Ia voĉo 
de Ia junularo, kiu estis farinta Ia konton de la malnovo kaj alportis 
novan sonon en ĉi tiu lando. Ilia ambaŭa frua morto kaj la belega 
promeso, kiu estas kaŝita en iiia verko, pli kaj pli certigos al ĉi tiuj 
poetoj saman iom legendan gloron en la historio de la i ? landra literaturo. 

(Jozef Muls-Paul van Ostaeyen kaj la Urbo.) 


Subteno por nia revuo 

De Vries, 10.— ; De Volder, 5.— ; J. Van Deun, 20.— ; Gerard 
Debr„ 10.— ; Geert. 20.— ; Janssens, H.— ; Mart, 10.— ; Piet, 20.—; 
Jan, 10.— ; entute s 119.— frankoj* 

La 23a. Congreso de ^speranto en Krakovo 

Sabaton la lan. dc Aŭgusto S-ro Long, prezidanto de !a antaŭa 
kongreso en Oxford, malfermis la kongreson, en la KatoHka Domo, 
kies vasta halo estis tute plena. 

Dimanĉon okazis Protestanta kaj Katolika Diservoj kaj inaŭguro 
de memortabulo ĉe la nova strato Zamenhofa. Ankaŭ okazis tiun tagon 
en Las WoIski oratora konkurso, kie la Kataluna pastro Font Giralt 
gajnis la venkan palmon. 

Lundon okazis la unua Laborkunsido sufiĉe seninteresa. 

La kutima Somera Universitato fakte ne okazis : la prelegantoj 
ne venis al la kongreso. 

Speciala kunveno pri la Ce-instituto kaj Literatura Mateno, 
aranĝita de Literatura Mondo, estis multe vizitataj. 

Esperanta teatrajo ne estis ludata, sed ĵaudon vespere okazis la 
Internaeia Balo. 

Okazis fakkunvenoj de Katolikoj, de blinduloj, de poŝtoficistoj, de 
abstinenculoj, de studentoj, de instruistoj, de pacifistoj, de nefumantoj, 
de stenografoj, de Bahaanoj, de scienculoj, de Oomotanoj, de Kristanoj, 
k.t.p., kaj kunvenoj de la Generala Estraro. 

La 8an. de Adgusto okazis la ferma kunsido kaj la adiafio. 

En „Svenska Esperanto-Tidningen” skribas K. Sg. i.a. pri la 
kongreso; 

„Parlamenta ordo tute ne ekzistas, kaj eĉ okazas. ke la prezi- 
danto simple ne donas la parolvicon al persono, pri kies opinioj li jam 
scias afi supozas, ke ili ne estas sufiĉe ortodoksaj laŭ la sole savanta 
kredo. Dezirinde estus, ke la prezidantoj de venontaj kongresoj estu 
elektitaj pro tafigeco kaj kapablo sed ne pro iu ofico en la centra 
gvidado de la esperantista movado, nek pro ĝentileco afi deziro honori 
iun maljunan emtnentulon, al kiu oni povas alimaniere doni pruvon de 
sia altestimo/’ 

Kaj ankorafi : 

„Ciu esperantisto nepre samtempe estas pacifisto *, diris iu kon- 
gresano dum unu el la fakkunvenoj, sed jam la sekvontan tagon 
okazis io, kio sufiĉe klare montris, ke la pacideo ne kuŝas tro profunde 
en ĉies koro. La afero estis, ke la urbo Krakow festis glorriĉan memo- 
ron de la mondmilito — !a datrevenon de la elmarŝo de la unua legiono 
— per diservo kaj solena marŝo tra la urbo. Kaj en la unua vico 
de la pafistoj promenis — la prezidanto de nia kongreso ! ! Ni esperu, 
ke li nur intermiksis la du vortojn, kiuj diferencas unu de la alia nur 

per la malofte uzata silabo 'ci'! Sed ververe la unua surprizo iomete 
fordisiĝis, kiam oni memoris, ke la alta protektantaro de la XXIII-a 
kongreso konsistis el la pola ŝtatprezidanto kaj — la marŝalo 
Pilsudski !” 


Flandrujo kaj Katalunujo 

Laĉefestraro de la „AIgemeen Vlaamsch Hoogstudentenverbond” 
(Generala Flandra Universitatstudenta Unuiĝo) sendis leteron al la 
Unuiĝo de la Katalunaj studentoj, okaze de la deklaro de la Kataluna 
memstareco. Ĝe !a Eksterlanda Oficejo de la A, V. H. V, alvenis de la 
„Federacio Universitario Escolax de Catalunya i Balears” la jena 
dankletero : 

Al la Flandraj Studentoj. 

Kamaradoj, 

La Universitatsstudenta Unuiĝo de Katalunujo kaj la Balearoj 
..Federacio Universitario Escolax de Catalunya i Balears” decidis en sia 
kunveno de la Federacia estrarode I’7a. de Junio pas.,kiel reprezentanto 
de la Katalunaj studentoj, esprimi sian dankon a vi pro la bondeziroj, 
kiujn ĝi ricevis per ietero de la ,,Algemeen Vlaamsch 1 loogstudenten- 
verbond”. 

Gi deziras al la Flandra popolo-kaj ĝi estas certa, ke tio baldaŭ 
estos atingata-la liberecon kaj la tnemstarecon, kiujn la Flandra popolo 
tiom indasposedi,” 


Inter Ni 

El Ronse - La paca Stelo. - La 7 an. de Oktobro s-ro de Boes 
faros paroiadon en nia sidejo Goncordia pri !a utileco de Esperanto; ia 
sekvantan dimanĉon.Ia 11 an., komenciĝosdu novaj kursoj: unu i 'landra- 
kaj unu Franclingva. La granda sukceso de nia ekspozicio antaŭ- 
vidigas multe da partoprenantoj por la kursoj, 

E1 Audenaarde. - Lundon, la 19 an. de Oktobro, la senlaca 
propagandisto por nia afero, s-ro De Boes faros en nia urbo publikan 
parcladon pri Esperanto : La sekvantan lundon okazos la organizo kaj 
malfermo de Esperanta kurso. Kaj tiel iom post iom 1'landrujo tute 
verdiĝas! 

E1 Sint-Niklaas. - A1 Triumfo. - Laŭkutime la grupo regule 
kunvenis dum !a somero nur ĉiun unuan lundon de Lmonato kaj ĝoje 

interbabilis )a gemembroj, pridiskutante diversajn temojn. Ankaŭ la 
propagando por la proksima vintra kursoestis jam priiorgata. 

La V. P. V, Filatelia enkondukis Esperanton por internacia 
korespondado kaj petas alilandajn amikojn, ke ili sendu poŝtmarkojn 
por interŝanĝo al la sekretario: s-ro Van Ghendt, Wegvoeringstraat, 
73. Estas bona propagando por nia afero en nova rondo. 

E1 Antwerpen. - Flandrema Cirupo Esperantista. - Sabaton. 
la 24an. de Oktobro, okazos en la salono „Van Wesenbeke” koncerto 
kaj reprezentado de „Leentje uit het Hemelrijk ', unuakta teatrajo de 
Gaston Martens: poste okazos dancado kun la kunlaboro de la 
„Metro Dance Orchestra”. Ciuj amikoj de la grupo estas kore 
invitataj al tiu festo ; amuzo certigata. 

E1 Hamme. - La 14an. de Oktobro komenciĝos kurso en la 
komunuma lernejo. 

DIVERSAĴOJ 

Helpu a) la organizo de esperanta ekspozicio en Kortrijk per 
sendado de ilustritaj poŝtkartoj, gazetoj, afiŝoj, k.t.p. als-ro Marcel Van 
Iseghem, Volksplaats, 61, Kortrijk, Belgujo. 

Esperanto kaj Paco. - Hispana samideano skribis al l 7 landra 
esperantisto i.a.: „Mi salutas vin kaj ĉiujn anojn de via Esperanta grupo, 
en kiu oni propagandas la malutilecon de ĉia milito inter la popoloj. 
Vere, la fervora esperantistaro ne volas militon, ĉar ĉie ĉiu esperantisto 
havas fraton. Laŭ oni diras, nova mondmilito, pli sanga ol la pasinta, 

m _ 

iam eksplodos. Ci tion mi ne povas kredi, ĉar ĝi ŝajnas de nun neebla : 
la popoloj jam komprenas, ke la reĝtempoj, en kiuj oni ofte militis, estas 
for, kaj ke de nun la paco devas regi sur la tero. Do, propagandadu 
kontraŭ ciaj militojkaj samtempe esperantigu viajn amikojn konatulojn. 

J. M.” 

Inaŭguro de Placo L. Zamenhof en Boulogne. - Dimanĉon, 
la 26an. de Julio, okaze de la Nordfranca Federaeio, oni inaŭguris la 
Placon L. Zamenhof antaŭ la stacidomo Tintelleries, kie la Majstro 
elvagoniĝis alvenante por la Unua Kongreso en {905. La feston parto- 
prenis H'-ino J. Terrijn, delegitino de Flandra Ligo Esperantista. 

Gratulon al S-ro J. M. Warden, kiu estas elektita kie) prezi- 
danto de la Lingva Komitato. 


Nekrologo 

— La patro de nia bona amiko Rik Keuterickx antaŭ nelonge 
mortis. Niajn plej sincerajn kondolencojn. 

't , 


is de meest geschikte 
drukkerij voor Uwe 
drukwerken. Handeis- 


werk en brochuren. 


TELEFOON : 286.01 


Provinciestraat, 130 


ANTVVERPEN 





Flandraj Esperan dstoj! 


ACETU CE 



la anoncantoj en via revuo ! 



GRAMOFONDISKO 

kun : „La Espero" 

himno Esperantista ludita 
dc granda orkestro kaj : 

..Bild Ario" 

ei „La Sorĉa i 7 Iuto” de Mozart 

cn Espcranto kantita. 

Prezo i Pr. 35.- afrankite. 

Mendu ĉe 

FLANDRA ESPERANTO-INSTITUTO 
Marrkesteenwcg, 18 . KORTĥljK 

Poŝteeko: 1969,06 


Varbu anoncojn 
por „Flandra 
Esperantisto” ! 























































HUIS DE LEY 

Drickoningenstr., 43, Berchem 

l)c Lcy 8 Vcrschucrcn 

CITE 

N" 143-144-145-146-147-179- 

180-208-209 

Groote keus in Vrouw-6Manstotfen 
Zijde, Fluwecl en Voedering. 

Mehanika Velurteksejo 

Ad, Vandcndriesschc 

Vichte - apud - Kortrijk, Belgujo 

♦ 

Telefono : Vichte 60 

EKSPORTADO 

't* — - 

■ 

Litcratura Mondo 

i ,a plej belarevuoen lisperantujo 

ABONP.iEZO s 12,50 belgoj 

Komisejo por Beigujo: 

Flandra Fsperanto-Instituto, 

Marckestecnweg. 18, KORTRIJK 

Pentekosto 1932 

,# ■+ ■* $ . * 

3a Flandra Kongreso 

de Esperanto 

, - « 

i en 

KORTRIJK 

VLAAMSCH HUIS 

C£()E\ 3iH6E E 

Doomijkstraat, 52, KORTRIJK 

- W ~ 

Agrabla Kafejo 

Salono por Kunvenoj 

Hejmo de TFlandraj lisperantistoj 

BANK VOOR HANDIiL 
EN NIJVERHEID 

Anonima Societo 

Kapitalo kaj Rezervoj : 

Fr. 20.000.000 

Filioj en ĉiuj ĉefaj Komunumoj 
de la provincoOkcident-Flandrujo 

ĈIUJ BANKFAROJ 

PANNENHUIS ; 

Ferd. janssens 

Conscienceplein, 3, Antwerpen 

Telefoon 210,23 

BEKEND VOOR ZiJN EXTRA DRANKEN 

Zaal voor Maatschappijen 

KOUD BUFFET GOEDE BEDIENING 

Ejo de Flandrema /rupo 
Esperantista. 

La adreso por ĉio koncerne 

Fotografado 

Kinematografado 

Lumbildoj 

estas 

ETAB Ĵ ilSSEM ENT 

G YSELJ XCK 

Onze Lieve Vrouwstraat, 23 

KORTRIJK 

Presejo CENTRAL, Provinciestraaf, 130, Antwerpen. 



































